श्री दत्तोपंत ठेंगड़ी द्वारा स्थापित विभिन्न संगठनों जैसे अखिल भारतीय ग्राहक पंचायत भारतीय अधिवक्ता संघ और संस्कार भारती के बारे में बताते हुए उपराष्ट्रपति ने कहा कि लोकतंत्र केवल वोट डालने तक सीमित नहीं होना चाहिए बल्कि लोगों को राष्ट्रीय मामलों में भी सक्रिय तौर पर शामिल होना चाहिए। उन्होंने कहा कि ऐसे संगठन लोगों की आकांक्षाओं को रचनात्मक स्वर देने में मदद करते हैं।